Пра млынароў, як вядома, хадзілі розныя чуткі. Іх падазравалі ў стасунках з ліхімі сіламі, а таму казалі, што ў млынах удзень мелюць людзі, а ўночы – чэрці. Іх вінавацілі нават у ахвярапрынашэннях дзеля ўласнага дабрабыту. Наколькі верыць міфалогіі – асабісты выбар кожнага. Але тое, што млынары заўсёды былі людзі заможныя – факт. Таму хапала ў іх і зайздроснікаў, якія за спіною маглі прыдумляць пра млынароў што заўгодна.